

**«Сәкен Сейфуллин атындағы орталықтандырылған**

**кітапханалар жүйесі» КММ**

**Б.Өтешов атындағы үлгілі балалар кітапханасы**

**«БҮГІНГІ ЗАМАН ЕРТЕГІСІ»**

**байқауының ережесі**

**Негіздеме**

Ертегілер – халық ауыз әдебиетінің аса бай мұраларының бірі. Кез келген бала ертегі оқып, тыңдап өседі. Ол ертегілер қарапайым оқиғалар арқылы баланы елін сүюге, мейірімділікке, еңбекқорлыққа, тапқырлыққа, батырлыққа баулу миссиясын ғасырлар бойы атқарып келеді.

Дегенмен, заман өзгерген сайын жас ұрпақтың өзіне үлгі тұтатын қаһармандарының да өзгергенін байқап жүрміз. Бұл – бізде ғана емес, бүкіл әлемде бар заңды құбылыс. Бұрынғы буындар үшін іс-қимылы түсінікті кейбір кейіпкерлер қазіргі ұрпақтың қызығушылығын тудырмауы да – соның әсері.

Бүгінгі балаларға дәуір тынысына, ғылым дамуына сәйкес пайда болған жаңалықтар әлдеқайда тартымды. Сондықтан, жас ұрпақты ізгілікке, батырлыққа, әділдікке, адалдыққа баулуда және қиялын ұштап, армандарын айқындауға бағыт беретін жаңа, заманауи ертегілер қажет.

**Байқаудың мақсаты:**

Баланың қиялына қанат бітіріп, дүниетанымын тереңдете түсетін, сонымен бірге жалпыадамзаттық құндылықтарды бойына сіңіріп, тұлға болып қалыптасуының негізін қалайтын заманауи ертегілер жазу.

**Байқаудың міндеттері:**

* баланың тілін, ойлау қабілетін дамыту;
* баланы шығармашылыққа, көркем сөйлеуге үйрету;
* баланың күнделікті қарым-қатынасқа түсетін ортасы туралы мәлімет беру және қоршаған ортамен байланысын дамыту;
* баланың бойына отансүйгіштік, мейірімділік, тапқырлық, батырлық сияқты ізгі қасиеттерді сіңіру;
* ұлттық және жалпыадамзаттық құндылықтарды насихаттау;
* бала тәрбиесіне ата-аналардың, жалпы қоғамның назарын аудару.

**1. Байқаудың шарттары:**

1.1. Байқау ашық түрде өтеді. Оған ауданымыздың кез келген өңірінен ниет білдіргендер қатыса алады.

1.2 Байқауға бұрын еш жерде жарияланбаған жаңа ертегілер ғана ұсынылады.

**2. Байқауға ұсынылатын ертегілерге қойылатын талаптар:**

2.1 Ертегінің тілі жатық, түсінікті болуы керек; мағынасы түсініксіз, диалект сөздерд қолданылмау керек;

2.2 Баланы шығармашылыққа, көркем сөйлеуге үйрету құралы болуға жарамдылығы;

2.3 Баланың өмір сүру ортасын тануына және онымен байланыс жасауға үйретуі;

2.4 Баланың бойына ізгі қасиеттерді сіңіруі;

2.5 Ұлттық және жалпыадамзаттық құндылықтардың насихатталуы;

2.6 Бала санасына теріс әсер ететін оқиғалардың жазылмауы;

2.7 Ертегінің көлемі А4 форматта 14 шрифтпен 2-3 беттен аспауы;

2.8 Ертегі авторы туралы толық мәлімет болуы керек (үлгі өтінімге қоса беріледі).

**3. Байқау өткізудің тәртібі:**

3.1 Байқау 2 (екі): іріктеу кезеңі және қорытынды кезеңнен тұрады.

Іріктеу кезеңін Б.Өтешов атындағы үлгілі балалар кітапханасы мен ҚХА аналар кеңесінің өңірлік филиалдары бірлесе өткізеді.

3.2 Байқауға қатысуға өтінімдер **2022 жылдың 1 ақпанынан - 1 наурызы аралығында қабылданады.**

Байқау қорытындысы **2022 жылғы 4 наурызы күні** – Халықаралық Аналар мейрамы күні жарияланады.

3.3 Байқауға келіп түскен жұмыстарды бағалау және жеңімпаздарды анықтау үшін мектепке дейінгі білім беру ұйымдарының озық мамандары, ұстаздар мен тіл мамандарынан жасақталған қазылар алқасы құрылады.

**4. Байқауға қатысқан шығарманы бағалау өлшемшарттары**:

- мәтіннің мағыналы әрі жеңіл болуы – 5 ұпай;

- тәрбиелік, дамытушылық мәні жоғары болуы – 5 ұпай;

- өмір сүру ортасын таныту деңгейі – 5 ұпай;

- ертегі желісінің қызықты болып, баланы баурап алуы – 5 ұпай;

- бала бойына ізгі қасиеттерді дарытуы – 5 ұпай;

- баланың тұлғалық қалыптасуына әсері – 5 ұпай.

Жеңімпаздар жинаған ұпайлар жиынтығы бойынша анықталады (ең жоғары балл – 30). Байқауға қатысатын материалдар интернет желісі арқылы таратылады, көрермендердің көзқарасы, пікірі ескеріледі.

**5. Жеңімпаздарды марапаттау**

5.1. Қазылар алқасы Бас жүлде, 1-ші, 2-ші және 3-ші орын иегерлерін анықтайды. Жеңімпаздар дипломмен және арнайы бағалы сыйлықтармен марапатталады.

5.2. Эпидемиялық ахуалға байланысты Байқау онлайн форматта өтеді.

5.3 Жеңімпаз деп танылған ертегілер бұқаралық ақпарат құралдарында, соның ішінде әлеуметтік желіде насихатталады.

Материалдарды мына электронды поштаға жолдау керек: [zhancdb@mail.ru](mailto:zhancdb@mail.ru)

Сұрақтар туындаған жағдайда хабарласатын телефон нөмірлері:

+7 771 528-39-01, 710-30-2-84-27,

*Байқау ережесіне қосымша*

**БАЙҚАУҒА ҚАТЫСУ ҮШІН БЕРІЛЕТІН ӨТІНІМ ҮЛГІСІ**

(Байқау шарттарының 3.1-тармағын ескере отырып, толтыру керек)

Аты-жөні (толық)

Туған жылы

Мекенжайы

Оқу/жұмыс орны

Байқауға ұсынылған жұмыстың атауы

Байланыс телефоны

Электронды пошта